pythainlp/thai-wiki-dataset-v3 huggingface dataset:
โรงเรียนชื่นชมพิทยาคาร

โรงเรียนชื่นชมพิทยาคาร เป็นโรงเรียนมัธยมศึกษาประจำอำเภอชื่นชม จังหวัดมหาสารคาม เดิมเป็นโรงเรียนประจำตำบลชื่นชม ต่อมาได้ยกฐานะเป็นอำเภอชื่นชม จึงได้กลายเป็นโรงเรียนประจำอำเภอชื่นชม เมื่อวันที่ 8 กันยายน พ.ศ. 2550 ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขต สะดืออิสาน
==ประวัติโรงเรียน==
โรงเรียนชื่นชมพิทยาคาร ตั้งขึ้นเมื่อวันที่ 22 มีนาคม พ.ศ. 2520 ตามประกาศของกระทรวงศึกษาธิการ เป็นโรงเรียนมัธยมประจำตำบล ในปีการศึกษาแรกคือปีพ.ศ. 2520 ได้รับอนุมัติให้เปิดสอน 2 ห้องเรียน ในระดับชั้นมัธยมศึกษาปีที่ 1 ในเนื้อที่ 52 ไร่ 1 งาน เมื่อวันที่ 28 พฤษภาคม 2520 โดยมีนายวิศิษฏ์ หิรัณยโกวิท เป็นผู้บริหารคนแรก
ปัจจุบันมีการเปิดการเรียนการสอนตั้งแต่ระดับมัธยมศึกษาปีที่ 1 - 6
โรงเรียนชื่นชมพิทยาคาร ได้เข้าเป็นศูนย์วัฒนธรรมในสถานศึกษาแห่งเดียวของอำเภอชื่นชมและเป็นโรงเรียนในฝัน ตามโครงการ 1 อำเภอ 1 โรงเรียนในฝัน
==สัญลักษณ์==
===ตราและสีประจำโรงเรียน===
ไฟล์:ตราโรงเรียนชื่นชมพิทยาคาร.jpg|thumbnail||200x200px|center|ตราประจำโรงเรียน
ไฟล์:สีฟ้าแดง.jpg|center|thumb|200x200px|สีประจำโรงเรียน
ตราโรงเรียน ขอบรอบนอกมีชื่อโรงเรียนชื่นชมพิทยาคาร ตรงกลางเป็นรูปนกพิราบชาว หมายถึง การสื่อสารทางการศึกษาให้กว้างไกล ด้านล่างมีชื่อสำนักงานเขตพื้นที่การศึกษาเขต 26
สีประจำโรงเรียน ฟ้า - แดง
*สีฟ้า หมายถึง ความมีเกียรติ สง่างาม
*สีแดง หมายถึง ความหนักแน่น สุขุม และความคิดริเริ่มสร้างสรรค์
===คำขวัญและต้นไม้ประจำโรงเรียน===
คติพจน์ ตึกสร้างด้วยอิฐ ชีวิตสร้างดวยปัญญา
คำขวัญ เรียนดี ประฤติดี มีวินัย น้ำใจงาม
อัฒลักษณ์ ประหยัดและออม
==ทำเนียบผู้บริหาร==
==อาคาร สถานที่==
===สิ่งศักดิ์สิทธิ์ประจำโรงเรียน===
ไฟล์:พระพุทธรูปประจำโรงเรียนชื่นชมพิทยาคาร.jpg|พระพุทธรูประจำโรงเรียน ปางลีลา
ไฟล์:ศาลปู่ดำ.jpg|ศาลปู่ดำ
===อาคารเรียน===

โรงเรียนชื่นชมพิทยาคาร ตั้งขึ้นในที่ดินสาธารณประโยชน์ บ้านหนองหว้า ตำบลชื่นชม อำเภอชื่นชม จังหวัดมหาสารคาม ในเนื่อที่ 52 ไร่ 1 งาน
ภายในประกอบด้วยอาคารเรียนถาวร 3 หลัง อาคารเอนกประสงค์ 3 หลัง อาคารหอประชุม โรงอาหาร สนามฟุตบอล สนามวอลเลย์บอลและสนามบาสเกตบอล
==การจัดการศึกษา==
===หลักสูตร===
โรงเรียนชื่นชมพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
===แผนการเรียน===
ระดับมัธยมศึกษาตอนต้น
ระดับมัธยมศึกษาตอนปลาย
==อ้างอิง==
== แหล่งข้อมูลอื่น ==
เว็บไซต์โรงเรียนชื่นชมพิทยาคาร
โรงเรียนมัธยมศึกษาประจำอำเภอในจังหวัดมหาสารคาม
โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
โรงเรียนในจังหวัดมหาสารคาม
ธเนตร พุทโท

ร้อยโท ธเนตร พุทโท  (5 มกราคม พ.ศ. 2531 – 14 กันยายน พ.ศ. 2560) เป็นหัวหน้าชุดเฉพาะกิจกรมทหารพรานที่ 47 ผู้เสียชีวิตจากการปฏิบัติหน้าที่ เนื่องด้วยความไม่สงบในชายแดนภาคใต้ของประเทศไทย
เรื่องราวของธเนตรได้รับการเผยแพร่ผ่านสังคมออนไลน์ โดยเป็นภาพบิดาของเขาที่มีอาการเศร้าโศก ในขณะที่บุตรชายของธเนตรได้ส่งข้อความปลอบใจ และมีผู้ร่วมให้กำลังใจเป็นจำนวนมาก
== ประวัติ ==
{|class="toccolours" style="float: right; margin-left: 1em; margin-right: 2em; font-size: 85%; background:#c6dbf7; color:black; width:20em; max-width: 40%;" cellspacing="5"
|style="text-align: left;"| "ผมไม่มีเวลาตอกบัตรเข้างานผมไม่มีเวลาตอกบัตรออกงานเพราะ 24 ชั่วโมงของผมคืองาน"
|-
|style="text-align: left;"| —ธเนตร พุทโท
|}
ในอดีตธเนตรเคยเป็นนักศึกษาช่างที่ค่อนข้างเกเร แต่แล้วชีวิตของเขาได้เปลี่ยนไปเมื่อเขาสมัครเป็นทหารเรือขณะอายุ 21 ปี ครั้นเมื่อปลดประจำการ จึงได้สอบเป็นอาสาสมัครทหารพรานที่จังหวัดยะลาเมื่อวันที่ 8 กุมภาพันธ์ พ.ศ. 2555 เนื่องจากมีความคิดที่จะช่วยเหลือชาวบ้าน โดยประจำการที่จังหวัดยะลาเกือบ 10 ปี แม้แต่ช่วงเวลาพัก 15 วัน เขาก็จะทำหน้าที่เป็นอาสามัครร่วมกับมูลนิธิต่าง ๆ
== ชีวิตส่วนตัว ==
ธเนตร พุทโท เป็นบุตรของนายพีรภัทร พุทโท กับนางศรีอัมพร บุญเพชร รวมถึงมีน้องสาวอีก 1 คน นอกจากนี้ ธเนตรยังมีบุตรชาย 1 คนคือเด็กชายธนดล พุทโท หรือตังโอ๋ ซึ่งมีความต้องการที่จะเป็นทหารเช่นเดียวกับบิดาของตน
ธเนตร ได้รับการกล่าวว่าเป็นผู้ชอบช่วยเหลือผู้อื่น รวมถึงสุนัขและแมว ตลอดจนเป็นอาสาสมัครกู้ภัยของมูลนิธิป่อเต็กตึ๊ง ก่อนที่จะสมัครเป็นทหารในเวลาต่อมา
== การเสียชีวิต ==
วันที่ 14 กันยายน พ.ศ. 2560 ได้เกิดเหตุระเบิดซ้ำซ้อนที่อำเภอยะหา จังหวัดยะลา แรงระเบิดส่งผลให้เจ้าหน้าที่ได้รับบาดเจ็บจำนวนหลายหลาย โดยธเนตรบาดเจ็บสาหัส และรับการนำตัวส่งโรงพยาบาล แต่แล้วเขาได้เสียชีวิต เช่นเดียวกับดาบตำรวจ อนิรุทธ จันทะวงษ์ ที่ประสบภัยจากเหตุระเบิดเดียวกัน
ซึ่งจากการตรวจสอบโดยเจ้าหน้าที่ พบว่าเป็นระเบิดแสวงเครื่อง
วันที่ 21 กันยายน พ.ศ. 2560 มีพิธีพระราชทานเพลิงศพ ณ วัดท่าจันทร์ ตำบลบ้านแดน อำเภอบรรพตพิสัย จังหวัดนครสวรรค์
== สิ่งสืบเนื่อง ==
ภายหลังจากการเสียชีวิต ร่างของธเนตรได้รับการเคลื่อนย้ายโดยเครื่องบินซี-130 เฮอร์คิวลิส เพื่อมาทำพิธีที่จังหวัดนครสวรรค์ซึ่งเป็นภูมิลำเนาเดิม โดยมีกองทหารเกียรติยศตั้งแถวรับ อีกทั้งได้รับพระราชทานพวงมาลาหลวงจากพระบาทสมเด็จพระวชิรเกล้าเจ้าอยู่หัว และพระบรมวงศานุวงศ์
จากกรณีเสียชีวิตดังกล่าว ทางกองทัพบกไทยได้ทำการมอบเงินช่วยเหลือแก่ครอบครัวเบื้องต้นประมาณ 2.6 ล้านบาท รวมทั้งปูนบำเหน็จเลื่อนขั้นเงินเดือนเป็นกรณีพิเศษ 7 ขั้น และธเนตรได้รับพระราชทานเลื่อนยศจากสิบตรี เป็นร้อยโท ตลอดจนมีพระราชทานกระเช้าสิ่งของ จากพระบาทสมเด็จพระวชิรเกล้าเจ้าอยู่หัว ทั้งทรงแสดงความเสียใจต่อครอบครัว
== เชิงอรรถ ==
== อ้างอิง ==
== แหล่งข้อมูลอื่น ==
ทหารบกชาวไทย
ทหารเรือชาวไทย
เสียชีวิตจากระเบิดแสวงเครื่อง
เสียชีวิตจากความไม่สงบในชายแดนภาคใต้ของประเทศไทย
บุคคลจากอำเภอบรรพตพิสัย
ทหารพราน
ไอโฟน เอสอี (รุ่นที่ 1)

ไอโฟน เอสอี (iPhone SE) เป็นสมาร์ตโฟนที่ออกแบบและผลิตโดยบริษัท แอปเปิล ไอโฟนรุ่นนี้เปิดตัว
เมื่อวันที่ 21 มีนาคม 2559 ที่สำนักงานใหญ่บริษัทแอปเปิล และวางจำหน่ายครั้งแรกในวันที่ 31 มีนาคม 2559 สำหรับประเทศไทยวางจำหน่ายครั้งแรกเมื่อวันที่ 11 พฤษภาคม 2559 
ไอโฟน เอสอี นี้พัฒนาต่อยอดจาก ไอโฟน 5เอส โดยยังคงขนาดหน้าจอ 4 นิ้ว และมีรูปลักษณ์เหมือนกับ ไอโฟน 5เอส เกือบทั้งหมด แต่เลือกใช้ชิ้นส่วนฮาร์ดแวร์ภายในรุ่นใหม่จาก ไอโฟน 6เอส นั้นรวมไปถึงโปรเซสเซอร์, กล้องหลัง และอื่นๆ รองรับฟีเจอร์ใน ไอโอเอส 10 เช่น แอปเปิลเพย์ และไลฟ์โฟโต้ อีกทั้งรุ่นนี้ยังมีสีใหม่คือ สีโรสโกลด์ นอกเหนือจากสีมาตรฐานคือ สีสเปซเกรย์, สีเงิน และสีทอง ไอโฟนรุ่นนี้มีการวางจำหน่ายอีกครั้ง มีตัวเลือกความจุใหม่เมื่อวันที่ 24 มีนาคม 2560
== เส้นเวลาของไอโฟนแต่ละรุ่น==
== อ้างอิง ==
==แหล่งข้อมูลอื่น==
เว็บไซต์อย่างเป็นทางการ (ภาษาไทย)
ไอโฟน
ผลิตภัณฑ์ที่เปิดตัวในปี พ.ศ. 2559
ไอโฟน 3จีเอส

ไอโฟน 3จีเอส (iPhone 3GS) เป็นสมาร์ตโฟนที่ออกแบบและจัดจำหน่ายโดย บริษัทแอปเปิล ไอโฟนรุ่นนี้ถือเป็นรุ่นที่ 3 ของไอโฟน พัฒนาต่อยอดจาก ไอโฟน 3จี เปิดตัวเมื่อวันที่ 8 มิถุนายน 2552
ในงาน WWDC 2009 จัดขึ้นที่ศูนย์ประชุม Moscone Center เมืองซานฟรานซิสโก ไอโฟนรุ่นนี้ตอนแรก แอปเปิลใช้ชื่อภาษาอังกฤษว่า "iPhone 3G S" ต่อมาเปลี่ยนเป็น "iPhone 3GS" จนมาถึงทุกวันนี้ สำหรับประเทศไทยเปิดตัวครั้งแรกวันที่ 3 สิงหาคม 2552
ชื่อเรียกต่อท้ายไอโฟนรุ่นนี้นั้น “3GS” ตัวอักษร “S” ย่อมาจาก Speed หรือความเร็ว นอกจากการปรับปรุงประสิทธิภาพให้มากขึ้นแล้ว ยังปรับปรุงกล้องเป็น 3 เมกะพิกเซล พร้อมกับคุณสมบัติถ่ายวิดีโอความละเอียดสูง
ขึ้น, voice control, รองรับ 7.2 Mbit/s HSDPA
== เส้นเวลาของไอโฟนแต่ละรุ่น==
== อ้างอิง ==
==แหล่งข้อมูลอื่น==
ไอโฟน
ผลิตภัณฑ์ที่เปิดตัวในปี พ.ศ. 2560
เคเนเมตเนเฟอร์เฮดเจตที่ 2

เคเนเมตเนเฟอร์เฮดเจตที่ 2 (เวเรต) เป็นพระราชินีแห่งอียิปต์โบราณจากราชวงศ์ที่สิบสอง ซึ่งเป็นพระมเหสีในฟาโรห์เซนุสเรตที่ 3
พระองค์เป็นหนึ่งในพระมเหสีจากสี่พระองค์ที่เป็นที่ทราบของฟาโรห์เซนุสเรตที่ 3 ซึ่งอีกสามพระองค์คือ พระนางเมเรตเซเกอร์, พระนางเนเฟอร์เฮนุต และพระนางซิตฮาธอร์ยูเนต พระนามของพระองค์ยังเป็นพระนามของพระราชินีที่มักใช้ในช่วงเวลานั้นนั้นคือ เคเนเมตเนเฟอร์เฮดเจต หมายถึง "รวมเป็นหนึ่งกับมงกุฎสีขาว" พระองค์ยังถูกกล่าวถึงในรูปสลักจำนวนสองรูปของพระสวามีที่พบในเฮราคลีโอโพลิส (ในปัจจุบันตั้งอยู่ในพิพิธภัณฑ์บริติชและพิพิธภัณฑ์อียิปต์ ตามลำดับ) พระองค์ทรงถูกฝังในพีระมิดหมายเลข 9 ในหมู่พีระมิดแห่งดาห์ชูร์ ซึ่งพบเครื่องประดับของพระองค์ในปี ค.ศ. 1994
พระสมัญญาของพระองค์คือ: พระมเหสีแห่งกษัตริย์ และ มหาคทา (Great of Sceptre)
== อ้างอิง ==
เนเฟอร์ทีนุท

เนเฟอร์ทีนุท เป็นพระราชินีแห่งอียิปต์โบราณของราชวงศ์สิบสอง พระองค์น่าจะเป็นพระมเหสีของฟาโรห์เซนุสเรตที่ 3
พระนางเนเฟอร์ทีนุท เป็นพระมเหสีของฟาโรห์เซนุสเรตที่ 3 ซึ่งมาจากสมาชิกคนหนึ่งของชนชั้นสูง (iryt-pat) และทรัพย์สินของพระองค์ที่รู้จักเพียงอย่างเดียวคือโลงศพหินของพระองค์และเศษรูปสลักที่มาจากเทวสถานที่พบถัดจากพิรามิดของพระองค์ ซึ่งเป็นส่วนหนึ่งของพิรามิดที่ซับซ้อนของฟาโรห์เซนุสเรตที่ 3 ที่ดาห์ชูร์
==อ้างอิง==
คเนเมคเนเฟอร์เฮตเจตที่ 3

คเนเมคเนเฟอร์เฮตเจตที่ 3  เป็นพระราชินีแห่งอียิปต์โบราณ พระองค์เป็นพระมเหสีของฟาโรห์อเมเนมเฮตที่ 3 แห่งราชวงศ์ที่สิบสอง และพระศพฝังอยู่ในพิรามิดของฟาโรห์อเมเนมเฮตที่ 3 ที่ดาห์ชูร์ พระนามของพระองค์เป็นที่รู้จักกันเพียงอย่างเดียวจากวัตถุหนึ่ง ซึ่งเป็นเรือที่พบในที่ฝังศพของพระองค์ พระศพของพระองค์ถูกฝังอยู่ในโลงศพหินที่ได้รับตกแต่งอย่างงดงาม แต่ไม่ได้รับการสลักพระนามเอาไว้
การฝังพระศพของพระองค์ถูกพบและพบเพียงไม่กี่ชิ้นเท่านั้น ซึ่งพบพระศพของพระองค์มีชื่อของพระองค์เป็นชื่อของพระมเหสี "คเนเมคเนเฟอร์เฮตเจต" และเชื่อว่าเรือในพิธีกรรมจากสุสานของพระองค์ไม่มีชื่อที่ถูกต้อง  อย่างไรก็ตามนักไอยคุปต์วิทยาล่าสุดได้ให้ความสนใจกับข้อเท็จจริงที่ว่ามันไม่ใช่เรื่องธรรมดาที่จะให้ชื่อของบุคคลและไม่ใช่ชื่อที่เหมาะสมโดยเฉพาะอย่างยิ่งในพิธีกรรมวัตถุในห้องหลุมฝังพระศพ เพราะฉะนั้นชื่อ "คเนเมคเนเฟอร์เฮตเจต" น่าจะเป็นชื่อที่เหมาะสมของพระราชินีพระองค์นี้ 
==อ้างอิง==
ราชวงศ์ที่สิบสองแห่งอียิปต์
มชณต สุวรรณมาศ

มชณต สุวรรณมาศ (เกิด 3 สิงหาคม พ.ศ. 2535) ชื่อเล่น หลิน เป็นนางแบบ นักแสดง พิธีกรชาวไทย มีผลงานที่สร้างชื่อเสียงคือเป็นนักแสดงในซีรีส์เรื่อง เดอะดรีมเมอร์ คอนโด/บาริสต้า/สถาปนิก
== ประวัติ ==
มชณต สุวรรณมาศ เดิมชื่อ กมลพรรณ สุวรรณมาศ เกิดเมื่อวันจันทร์ที่ 3 สิงหาคม พ.ศ. 2535 เธอเป็นบุตรคนเดียว เป็นชาวเขตบางกอกน้อย กรุงเทพมหานคร สำเร็จการศึกษาระดับมัธยมศึกษาจาก โรงเรียนสายน้ำผึ้ง สำเร็จการศึกษาระดับปริญญาตรีจาก มหาวิทยาลัยรังสิต คณะอุตสาหกรรมท่องเที่ยวและการบริการ สาขาการจัดการการท่องเที่ยว เริ่มเป็นนางแบบตั้งแต่ศึกษาอยู่ชั้นมัธยมศึกษาปีที่ 5 โดยอารยา อินทรา เป็นผู้ชักชวนมาถ่าย Lookbook ชุดฤดูร้อน 2554 ของสินค้ายี่ห้อ Theatre จากนั้นก็เริ่มเข้าสู่วงการนางแบบเต็มตัว และเริ่มรับงานเดินแบบ ELLE Fashion Week 2012 หลังจากนั้นเริ่มมีผลงานอื่น ๆ เช่น ถ่ายแบบ เล่นมิวสิกวิดีโอ โดยผลงานการแสดงที่สร้างชื่อเสียงเป็นอันดับแรก คือ เดอะดรีมเมอร์ คอนโด/บาริสต้า/สถาปนิก ในปี 2559 อีกทั้งยังมีผลงานทางภาพยนตร์ได้แก่ภาพยนตร์เรื่อง มิสเตอร์เฮิร์ท มือวางอันดับเจ็บ แสดงร่วมกับซันนี่ สุวรรณเมธานนท์, มารี เบิร์นเนอร์ และพงศธร จงวิลาส ในปี 2560
== ผลงาน ==
===รายการโทรทัศน์===
=== ละครโทรทัศน์ ===
=== ละครซีรีส์ ===
=== ภาพยนตร์ ===
=== มิวสิควีดีโอ ===
==อ้างอิง==
ได้ฤกษ์บวงสรวง Voice In The Rain เสียงรักในสายฝน
TikTok ร่วมฉลองสงกรานต์ จับคู่ “มาริโอ้-หลิน” ในหนัง “Songkran Stranger #รักไม่ซ้ำหน้า”
==แหล่งข้อมูลอื่น==
บุคคลจากเขตบางกอกน้อย
บุคคลจากโรงเรียนสายน้ำผึ้ง ในพระอุปถัมภ์ฯ
บุคคลจากวิทยาลัยการท่องเที่ยวและการบริการ มหาวิทยาลัยรังสิต
พุทธศาสนิกชนชาวไทย
นักแสดงหญิงชาวไทย
นักแสดงละครโทรทัศน์หญิงชาวไทย
นางแบบไทย
พิธีกรชาวไทย
ยูทูบเบอร์ชาวไทย
นักแสดงภาพยนตร์หญิงชาวไทย
อาอัต

อาอัต ("พระนามของพระองค์มีความหมายว่า "ผู้ยิ่งใหญ่อันเป็นที่หนึ่ง") เป็นพระราชินีแห่งราชวงศ์ที่สิบสองแก่งอียิปต์โบราณ จากบรรดาพระมเหสีของฟาโรห์อเมเนมเฮตที่ 3 พระนามของพระองค์เป็นที่รู้กันว่านักโบราณคดีสมัยใหม่มีความแน่นอน. 
==สุสาน==
พระศพของพระองค์ถูกฝังอยู่ใกล้พระศพของฟาโรห์อเมเนมเฮตที่ 3 กับเจ้าชายอีกชื่อหนึ่งหายไป  ห้องฝังพระศพของพระองค์อยู่ใต้ของพิรามิด กล่องใส่โถคาโนปิกถูกใส่ไว้ในช่องด้านบนทางเข้า
นักโบราณคดีพบประตูเท็จและโต๊ะบูชาพร้อมกับอุปกรณ์ฝังพระศพเพียงไม่กี่ชิ้น เช่น จาน ชามใบหูกวาง 7 ใบ ในรูปแบบของเป็ดสองหัวคทาชิ้นส่วน เครื่องประดับและหนึ่งในโถคาโนปิก ในรายการที่ฝังพระศพของพระราชินีคนอื่น ๆ มีการค้นพบเครื่องประดับบางชิ้นพร้อมกับชิ้นส่วนของหินเล็ก ๆ พระราชินีอาอัตน่าจะมีอายุประมาณ 35 ปี
==อ้างอิง==
ราชวงศ์ที่สิบสองแห่งอียิปต์
สร้างฝันเพื่อวันเกียรติยศ

สร้างฝันเพื่อวันเกียรติยศ (อังกฤษ: Vanity Fair) เป็นภาพยนตร์อิงประวัติศาสตร์อังกฤษ ที่ออกฉายในปีค.ศ. 2004 กำกับโดย มีรา แนร์ นำแสดงโดย รีส วิเธอร์สปูน ภาพยนตร์เรื่องนี้มีเค้าโครงมาจากนวนิยายชื่อเดียวกัน
==เนื้อเรื่องย่อ==
หลังจากเบกกี้เรียนจบจากโรงเรียนกุลสตรีกับเพื่อนสนิท เอมิลี่ ทั้งสองมีฐานะต่างกัน ดังนั้นเมื่อเรียนจบทั้งคู่จึงต้องแยกกันไปมีชีวิตของตัวเอง เอมิลี่นั้นมีคู่หมั้นเป็นหนุ่มหล่อคือ จอร์จ ผู้มีความทะเยอทะยานอยากเป็นชนชั้นสูงด้วยตระกูลของเขานั้นเป็นพ่อค้า ในช่วงแรกเบกกี้ต้องไปทำงานเป็นครูสอนลูกๆ ของขุนนางในชนบท และที่นี่ทำให้เธอได้พบกับหญิงชราผู้มั่งคั่งที่เอ็นดูเธอ และหลานชายนายทหารหนุ่มสุดหล่อ รอว์ดอน  แต่หญิงชรากลับไม่ยอมรับเธอเป็นหลานสะใภ้เพราะชาติกำเนิดของเธอ
แต่ในคืนหนึ่งขณะที่สังสรรค์ในงานสังคม มีประกาศว่าข้าศึกมาประชิดเมืองแล้ว พวกหทารจึงต้องออกไปรบ  รอว์ดอนก็เช่นเดียวกัน ทิ้งให้เบกกี้ซึ่งมีครรภ์แก่ ช่วงนี้จึงเป็นช่วงที่ยากลำบากของเบกกี้และประชาชนอังกฤษที่ต้องหลบหนีเอาตัวรอด เมื่อสงครามสงบเหล่าทหารและประชาชนเสียชีวิตเป็นจำนวนมาก และเมื่อรอว์ดอนรอดมาก็ทั้งคู่ก็ต้องใช้ชีวิตด้วยความลำบาก
==นักแสดงนำ==
รีส วิเธอร์สปูน รับบท รีเบคก้า "เบคกี้" ชาร์ป ควอร์ลีย์
แองเจลิก้า มันดี้ รับบท เบคกี้ ชาร์ป (วัยเด็ก)
โรโมล่า กาไร รับบท อะเมล่า เซดลีย์ ออสบอร์น
โซฟี ฮันเตอร์ รับบท มาเลีย ออสบอร์น
เจมส์ พัวร์ฟอน รับบท โคโลเรล รอว์ดอน ควอร์ลีย์
โจนาธาน รีส-เมเยอร์ส รับบท กัปตันจอร์จ เฮนรี่ ออสบอร์น
รีส อีฟานส์ รับบท นายพลวิลเลี่ยม ดอฟฟิน
อิลเลี่ยน แอตกินส์ รับบท มาตินด้า ควอร์ลีย์
==อ้างอิง==
==แหล่งข้อมูลอื่น==
Review at DecentFilms.com
ฮาทฮอร์โฮเทป

ฮัทฮอร์โฮเทป เป็นพระราชธิดาของฟาโรห์แห่งอียิปต์โบราณในตอนปลายของราชวงศ์สิบสองและในช่วงราชอาณาจักรกลาง ฮัทฮอร์โฮเทป ("มีความหมายว่า ความพึงพอใจของเทพีฮัทฮอร์") เป็นที่รู้กันว่าเป็นส่วนหนึ่งของโถคาโนปิก ที่พบในพีระมิดของฟาโรห์อเมเนมเฮตที่ 3 (ปกครองเมื่อประมาณ 1860 ถึง 1814 ปีก่อนคริสตศักราช) ที่ดาห์ชูร์  พระศพของพระองค์น่าจะฝังอยู่ในพีระมิดและอาจเป็นพระราชธิดาของ
ใครว่าโลกนี้ไม่มีผี

ใครว่าโลกนี้ไม่มีผี (อังกฤษ: Casper) เป็นภาพยนตร์แอคชั่น-แฟนตาซีสัญชาติอเมริกา ที่ออกฉายในปี ค.ศ. 1995 กำกับโดย เบร็ต ซิลเบอร์ลิง นำแสดงโดย คริสติน่า ริกกี้
==เนื้อเรื่องย่อ==
เมื่อ “คาร์ริแกน คริทเท็นดอน” เจ้าของคฤหาสน์จอมโลภได้ว่าจ้างให้ “ด๊อกเตอร์ เจมส์ ฮาร์วี่ย์” ผู้เชี่ยวชาญเรื่องผีให้มาปราบผีสิงที่อยู่ในบ้านหลังนี้ ซึ่งได้ชักชวน “แคท” ลูกสาวของเขามาด้วย แต่แล้วผีที่เขาเห็นนั้นกลับไม่ใช่ผีร้ายน่ากลัวอย่างที่หลายๆคนเจอมาเพราะเป็นผีน้อยนามว่า “แคสเปอร์” ผู้เป็นมิตรแต่โดดเดี่ยว แคสเปอร์เพียงแค่อยากหาเพื่อน แต่ก็ยังมีภารกิจในการตามหาตัวคุณลุงที่หายไปด้วยเช่นกัน เวลาเดียวกับที่เจ้าของบ้านคนนั้นก็หวังจะเข้าถึงทรัพย์สมบัติของอดีตเจ้าของคฤหาสน์ เอาหละสิทั้งเรื่องผีในบ้านทั้งเรื่องส่วนตัวของผี ทั้งเรื่องของคนในบ้านหลังนี้ โอ๊ยวุ่นวายโกลาหลไปกันหมด งานนี้ไม่รู้คนหรือผีจะร้ายกว่ากัน!!!
==นักแสดงนำ==
คริสตินา ริชชี รับบท แคทเธอลีน "แค๊ท" ฮาร์วีย์
บิล พูลแมน รับบท ดร. เจมส์ ฮาร์วีย์
เคธี มอเรียตี้ รับบท คาริแกน คริทเทนเดน
อีริค อีเดิลส์ รับบท พอล "ดิบส์" พลัสเกอร์
เบ็น สเต็นน์ รับบท รักก์
ชูอานซี ลีโอพาร์ดี รับบท นิคกี้
==อ้างอิง==
==แหล่งข้อมูลอื่น==
ไชคอฟสกี (ภาพยนตร์)

ไชคอฟสกี (Чайковский) เป็นภาพยนตร์อัตชีวประวัติของสหภาพโซเวียต กำกับโดย  Igor Talankin โดย อีนโนเคนตี สโมคตูนอฟสกี ได้ถูกรับเลือกให้รับบทเป็น ปิออตร์ อิลิช ไชคอฟสกี คีตกวีชาวรัสเซีย นอกจากนี้ ไชคอฟสกี ยังได้รับการคัดเลือกในฐานะภาพยนตร์ของสหภาพโซเวียตให้เข้าชิงรางวัลสาขาภาพยนตร์ภาษาต่างประเทศยอดเยี่ยม และ สาขาดนตรีประกอบภาพยนตร์ยอดเยี่ยม ในงานประกาศผลรางวัลออสการ์ ครั้งที่ 44 ในปี ค.ศ. 1971
== นักแสดง ==
อีนโนเคนตี สโมคตูนอฟสกี รับบท ปิออตร์ อิลิช ไชคอฟสกี
Antonina Shuranova รับบท Nadezhda von Meck
Kirill Lavrov รับบท Władysław Pachulski
Vladislav Strzhelchik รับบท Nikolai Rubinstein
Yevgeny Leonov รับบท Aliosha
Maya Plisetskaya รับบท Désirée Artôt
Bruno Freindlich รับบท Ivan Turgenev
Alla Demidova รับบท Yulia von Meck
Yevgeniy Yevstigneyev รับบท Herman Laroche
Laurence Harvey รับบท Narrator (English version)
== อ้างอิง ==
== แหล่งข้อมูลอื่น ==
ภาพยนตร์ที่ออกฉายในปี พ.ศ. 2513
ภาพยนตร์รัสเซีย
ภาพยนตร์โซเวียต
อายา

อายา เป็นพระมเหสีของฟาโรห์แห่งอียิปต์โบราณของราชวงศ์ที่สิบสาม (ระหว่าง 1803 ถึง 1649 ปีก่อนคริสตกาล) 
พระองค์เป็นที่รู้จักจากสองแหล่ง พระนางอายาปรากฏบนภาพสลักในวอร์ซบูร์ก  จากแหล่งข้อมูลนี้เป็นที่ชัดเจนว่าพระองค์เป็นส่วนหนึ่งของครอบครัวผู้มีอิทธิพลของศาลสูงและมีส่วนเกี่ยวข้องกับอัครมหาเสนาบดีนามว่า อังค์คุ 
==อ้างอิง==
อังค์คุ

อังค์คุ เป็นอัครมหาเสนาบดีชาวอียิปต์ที่อาศัยอยู่ในราชวงศ์ที่สิบสาม เมื่อประมาณ 1750 ปีก่อนคริสต์ศักราช
==ด้านครอบครัว==
อังค์คุเป็นลูกชายของอัครเสนาบดีนามว่า ซาเมาท์ และมารดามีนามว่า เฮนุทปุ  อังค์คุเป็นบิดาของอัครเสนาบดีทั้งสองคนคือ เรสเซนเนบ และ อัยย์เมรู ซึ่งทำหน้าที่เป็นเจ้าหน้าที่ศาลสูง
ราชวงศ์ที่สิบสามแห่งอียิปต์
เซเนบเฮนัส

เซเนบเฮนัส เป็นพระราชินีและมเหสีของฟาโรห์แห่งอียิปต์โบราณ ฟาโรห์เซเบคโฮเตปที่ 3 ผู้ครองราชย์ในราชวงศ์ที่สิบสาม ประมาณ 1750 ปีก่อนคริสต์ศักราช พระองค์เป็นที่รู้จักส่วนใหญ่มาจากหินสลักใน Wadi el-hol
ราชินีแห่งอียิปต์โบราณ
โรงเรียนมหาชัยพิทยาคาร

โรงเรียนมหาชัยพิทยาคาร เป็นโรงเรียนมัธยมศึกษาแบบสหศึกษา ขนาดกลาง สังกัดสำนักงานเขตพื้นที่การศึกษามัธยมศึกษาเขต 26 กรมสามัญศึกษา กระทรวงศึกษาธิการ ตั้งอยู่ ณ ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษา เขต 26 กระทรวงศึกษาธิการ สหวิทยาเขตเจริญราชเดช
==ประวัติโรงเรียน==

โรงเรียนมหาชัยพิทยาคาร ตั้งเมื่อวันที่ 10 เมษายน พ.ศ. 2528 ในระยะ 2 ปีการศึกษาแรกได้รับความอนุเคราะห์จากวิทยาลัยครูมหาสารคาม (ปัจจุบันคือ มหาวิทยาลัยราชภัฏมหาสารคาม) ให้ใช้อาคารบานบุรีเป็นอาคารเรียน ต่อมาได้รับบริจาคที่ดินจาก นายจิระศักดิ์ คณาสวัสดิ์ ผู้อำนวยการ วิทยาลัยคณาสวัสดิ์ จำนวน 30 ไร่ อยู่ตรงข้ามสถานีวิทยุกระจายเสียง กรมการรักษาดินแดน เอฟ.เอ็ม.รด.มหาสารคาม แต่เนื่องจาก มีปัญหาเรื่องการโอนกรรมสิทธิ์ที่ดิน จึงต้องหาที่ดินแปลงใหม่ จังหวัดมหาสารคามได้จัดหาที่ดินแปลงใหม่มีเนื้อที่ประมาณ 61 ไร่ 3 งาน อยู่ตรงข้ามสถานีทดลองพืชไร่จังหวัดมหาสารคาม (ปัจจุบันคือ ศูนย์วิจัยและพัฒนาการเกษตรมหาสารคาม) และวัดป่าสันติวันพันชาติ ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม เป็นสถานที่จัดตั้งโรงเรียน และได้ย้ายออกมาจัดการเรียนการสอนในสถานที่ดังกล่าว เมื่อวันที่ 21 มีนาคม พ.ศ. 2530 จนถึงปัจจุบัน
==สัญลักษณ์==
===ตราและสีประจำโรงเรียน===
ไฟล์:ขาวแดง.jpg|สีประจำโรงเรียน
ไฟล์:ตราโรงเรียนมหาชัยพิทยาคาร.jpg|alt=
ตราโรงเรียน รูปดาบวางอยู่บนหนังสือ หมายถึง การใฝ่หาความรู้ด้วยความขยันหมั่นเพียร เพื่อความเฉลียวฉลาดหลักแหลมแห่งปัญญา ดาบที่วางอยู่บนหนังสือเป็นดาบของท่านท้าวมหาชัย หรือพระเจริญราชเดช (กวด ภวภูตานนท์ ณ มหาสารคาม) อดีตเจ้าเมืองมหาสารคามและโรงเรียนได้รับเกียรติใช้ชื่อ “มหาชัย” เป็นชื่อของโรงเรียนมหาชัยพิทยาคาร)
สีประจำโรงเรียน ขาว - แดง
*สีขาว หมายถึง ความบริสุทธิ์และมีจรรยามารยาทงาม
*สีแดง หมายถึง ความเข้มแข็ง อดทนและกล้าหาญ
===คำขวัญ ปรัชญาและอัตลักษณ์ ===
คำขวัญของโรงเรียน ลูกมหาชัยเป็นคนดี มีวินัย
ปรัชญาของโรงเรียน ปญฺญา โลกสฺมิ ปชฺโชโต ปัญญาเป็นแสงสว่างแห่งโลก
อัฒลักษณ์ของโรงเรียน ศีล สมาธิ ปัญญา 
==ทำเนียบผู้บริหาร==
==อาคาร สถานที่==

โรงเรียนมหาชัยพิทยาคาร มีเนื้อที่ 61 ไร่ 3 งาน ตั้งอยู่ที่ หมู่ที่ 4 ถนนมหาสารคาม - โกสุมพิสัย ตำบลท่าสองคอน อำเภอเมืองมหาสารคาม จังหวัดมหาสารคาม 44000 ตั้งอยู่ตรงข้ามศูนย์วิจัยและพัฒนาการเกษตรมหาสารคาม และวัดป่าสันติวันพันชาติ  ติดกับสำนักงานพัฒนาและเผยแพร่พลังงานส่วนภูมิภาคจังหวัดมหาสารคาม
ภายในประกอบด้วยอาคารเรียนถาวร 3 หลัง อาคารเอนกประสงค์ 1 หลัง หอประชุม โรงอาหารและสนามฟุตบอล
==การจัดการศึกษา==
===หลักสูตร===
โรงเรียนมหาชัยพิทยาคารเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ
ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่างๆ รวมแปดกลุ่ม คือ
กลุ่มสาระการเรียนรู้ภาษาไทย
กลุ่มสาระการเรียนรู้ภาษาต่างประเทศ
กลุ่มสาระการเรียนรู้คณิตศาสตร์
กลุ่มสาระการเรียนรู้วิทยาศาสตร์
กลุ่มสาระการเรียนรู้สังคมศึกษา ศาสนา และวัฒนธรรม
กลุ่มสาระการเรียนรู้พลศึกษาและสุขศึกษา
กลุ่มสาระการเรียนรู้ศิลปะ
กลุ่มสาระการเรียนรู้การงานอาชีพและเทคโนโลยี
===แผนการเรียน===
ระดับมัธยมศึกษาตอนต้น
ระดับมัธยมศึกษาตอนปลาย
==อ้างอิง==
==ข้อมูลเพิ่มเติม==
เว็บไซต์โรงเรียนมหาชัยพิทยาคาร 
โรงเรียนในอำเภอเมืองมหาสารคาม
โรงเรียนสังกัดสำนักงานเขตพื้นที่การศึกษามัธยมศึกษามหาสารคาม
เนนิ

เนนิ เป็นพระราชินีแห่งอียิปต์โบราณของราชวงศ์สิบสาม พระองค์เป็นพระมเหสีของฟาโรห์เซเบคโฮเตปที่ 3 และเป็นพระมารดาของ อูเฮติบู เฟนดิ และ เดเดตานเกต พระองค์เป็นพระมเหสีของฟาโรห์ ซึ่งเป็นชื่อปกติของพระราชินีแห่งยุคนี้ ไม่มีใครรู้เรื่องเธอมากนัก มีแค่หินสลักรูปของพระนางอยู่
==อ้างอิง==
ราชินีแห่งอียิปต์โบราณ
อูเฮติบู เฟนดิ

อูเฮติบู เฟนดิ เป็นเจ้าหญิงอียิปต์โบราณแห่งราชวงศ์สิบสาม พระองค์เป็นพระราชธิดาของฟาโรห์เซเบคโฮเตปที่ 3 และพระราชินีเนนิ อูเฮติบู เฟนดิเป็นที่รู้จักจากสองแหล่ง เธอปรากฏตัวบนหินสลักใน Wadi el-Hol
==อ้างอิง==
ราชวงศ์ที่สิบสามแห่งอียิปต์
อะโหยัยโง่

อะโหยัยโง่ (アホガール) เป็นการ์ตูนสี่ช่องแบบโชเน็งแนวเสี้ยวหนึ่งของชีวิตและตลกของญี่ปุ่น เขียนและวาดภาพโดย  Hiroyuki โดยการ์ตูนตีพิมพ์ครั้งแรกที่นิตยสาร Weekly Shōnen Magazine ในวันที่ 28 พฤศจิกายน 2012 ก่อนจะย้ายไปยังนิตยสาร Bessatsu Shonen Magazine ในเดือน กรกฎาคม 2015ก่อนที่จะตีพิมพ์เป็นฉบับรวมเล่มเป็นจำนวน 12 เล่มโดย สำนักพิมพ์โคดันชะ อนิเมะโทรทัศน์อำนวยการสร้างโดย Diomedéa โดยที่อนิเมะโทรทัศน์ออกอากาศครั้งแรกในญี่ปุ่นในเดือน กรกฎาคม ถึงเดือน กันยายน 2017
ในประเทศไทย อะโหยัยโง่ได้รับลิขสิทธิ์หนังสือการ์ตูนโดยสำนักพิมพ์รักพิมพ์
== ตัวละครและผู้ให้เสียงพากย์ ==
== รายชื่อตอนในอนิเมะโทรทัศน์ ==
{|class="wikitable" style="width:100%; margin:auto; background:#FFF; table-layout:fixed;"
|- style="border-bottom: 3px solid #CCF;"
! style="width:3em;"  | ตอนที่
! ชื่อภาษาอังกฤษ
! style="width:10em;" | กำกับ
! style="width:10em;" | วันที่ออกอากาศ 
|-
|}
== หมายเหตุ ==
== อ้างอิง ==
== แหล่งข้อมูลอื่น ==
Aho Girl  on Weekly Shōnen Magazine 
Aho Girl manga on Kodansha USA
อนิเมะที่ออกฉายในปี พ.ศ. 2560
การ์ตูนญี่ปุ่นแนวเสี้ยวชีวิต
ดิโอเมเดีย
ยศทหารคีร์กีซสถาน

ตารางข้างล่างต่อไปนี้คือข้อมูลเกี่ยวกับยศทหารของกองทัพคีร์กีซสถาน  โครงสร้างลำดับชั้นยศ ได้รับได้รับอิทธิพลแบบธรรมเนียมทหารจากสหภาพโซเวียต
== สัญญาบัตร ==
== ประทวน ==
== อ้างอิง ==
=== เชิงอรรถ ===
=== บรรณานุกรม ===
== หนังสืออ่านเพิ่มเติม ==
กองทัพคีร์กีซสถาน
ประเทศคีร์กีซสถาน
ยศทหารแบ่งตามประเทศ
ฮาร์อังค์เคฟ

ฮาร์อังค์เคฟ เป็นพระบิดาของฟาโรห์แห่งอียิปต์โบราณของราชวงศ์ที่สิบสาม ฟาโรห์เนเฟอร์โฮเตปที่ 1, ฟาโรห์ซิฮาเธอร์ และ ฟาโรห์เซเบคโฮเตปที่ 4 ซึ่งปกครองอียิปต์ในช่วงครึ่งหลังของศตวรรษที่ 18 ในฐานะฟาโรห์ของราชวงศ์ที่สิบสาม
==อ้างอิง==
ราชวงศ์ที่สิบสามแห่งอียิปต์
ไอเนนิ

ไอเนนิ (หรือ ไออิน, อินนิ) เป็นพระราชินีแห่งอียิปต์โบราณที่อาศัยอยู่ในช่วงราชวงศ์สิบสาม (เมื่อประมาณ 1,700 ปีก่อนคริสตกาล)
พระองค์เป็นที่รู้จักเฉพาะจากสคารับทั้งหมด 21 ตัว และตัวประทับตราจากเคอร์มา
==อ้างอิง==
== บรรณานุกรม ==
Wolfram Grajetzki: Ancient Egyptian Queens, London 2005, p.&nbsp;40 
Kim Ryholt: The Political Situation in Egypt during the Second Intermediate Period c.1800-1550 B.C. by Museum Tuscalanum Press, p.&nbsp;38 (discussion of dating) 
ราชวงศ์ที่สิบสามแห่งอียิปต์
อุปปาตสันติเจดีย์

อุปปาตสันติเจดีย์ (ဥပ္ပါတသန္တိစေတီတော်, ; ชื่อทางการ ဥပ္ပါတသန္တိစေတီတော်မြတ်ကြီး, หมายถึง "เจดีย์แห่งสันติ") สถานที่โดดเด่นสำคัญในเมืองเนปยีดอ เมืองหลวงใหม่ของประเทศพม่า องค์พระเจดีย์ประดิษฐานพระบรมสารีริกธาตุจากประเทศจีน องค์พระเจดีย์จำลองแบบมาจากเจดีย์ชเวดากองในเมืองย่างกุ้ง และมีความสูง 
==ประวัติ==
การก่อสร้างเจดีย์อุปปาตสันติ เริ่มขึ้นในที่ 12 พฤศจิกายน พ.ศ. 2549 และมีพิธีการวางศิลาฤกษ์ การก่อสร้างเสร็จสิ้นในเดือนมีนาคม พ.ศ. 2552 สร้างขึ้นภายใต้การแนะนำของตาน ฉ่วย ประธานสภาสันติภาพและการพัฒนาแห่งรัฐ มีบัตรเชิญเข้าร่วมพิธีเปิดด้วยวลี "ราชธานีเนปยีดอ" องค์พระเจดีย์โดยรวมสั้นกว่าเจดีย์ชเวดากอง 30 เซนติเมตร
"อุปปาตะสันติ" แปลว่า "ป้องกันเภทภัย" เป็นชื่อพระคาถาของพระภิกษุสงฆ์ในช่วงต้นพุทธศตวรรษที่ 21 - พุทธศตวรรษที่ 22 ถูกท่องในช่วงเวลาวิกฤตโดยเฉพาะอย่างยิ่งในการเผชิญหน้ากับการบุกรุกจากต่างชาติ
==สิ่งปลูกสร้าง==
ฐานขนาดใหญ่ขององค์พระเจดีย์ที่มนุษย์สร้างขึ้นมามักถูกเข้าใจผิดว่าเป็นเนินเขา
บริเวณพระเจดีย์ประกอบด้วย:
พระพุทธรูปมหาซูทองพยา ในอาคารมหาภัสดาภูมิคันธกุฏิ
พระพุทธรูปหยกสี่องค์ในห้องโถงใต้องค์พระเจดีย์
เสาธงหรือเสาหงส์หลักเขตองค์พระเจดีย์สูง 108 ฟุต
สวนต้นโพและต้นพระศรีมหาโพธิ์ พร้อมด้วยพระพุทธรูปรอบโคนต้นทั้ง 28 ต้น
สวนต้นโพ 108 ต้น
สระมาลินีมังคลาและวิหารพระอุปคุต
อาคารบรรพชาอุปสมบท
อาคารเจติยาปะลา
ที่พักสังหายามา
อาคารศาสนามหาเบะมานดอว์
พิพิธภัณฑ์เจดีย์
อาคารพิทักษ์หอจดหมายเหตุที่เก็บเอกสารทางศาสนา
มีการยกฉัตร (ธีดอว์, ထီးတော် ) และหยาดน้ำค้างหรือลูกแก้ว (เสนบูดอว์, စိန်ဖူးတော် ) ประดิษฐานบนยอดพระเจดีย์เมื่อวันที่ 10 มีนาคม พ.ศ. 2552
==คลังภาพ==
ไฟล์:Naypyidaw -- Uppatasanti Pagoda Plaza at sunset.JPG|ลานเจดีย์เวลาพระอาทิตย์ตก
== อ้างอิง ==
สิ่งก่อสร้างในเนปยีดอ
เจดีย์ในประเทศพม่า
สถานที่ท่องเที่ยวในประเทศพม่า